open-index/open-wikipedia-markdown huggingface dataset:
Μπρίτσιους Μπάτορυ

Ο **Μπρίτσιους**, ουγγρ.: *Briccius Báthory,* επίσης *Báthori* ή *Bátori* (απεβ. γύρω στο 1322) ήταν Ούγγρος ευγενής και ιδρυτής της διάσημης οικογένειας Μπάτορυ.

## Βιογραφία
Ο πατέρας του ήταν ο Ανδρέας του Ρακομέζ, με το παρωνύμιο ο *Φαλακρός*, γιος του Νικολάου, από τη φυλή των Γκούτκελεντ. Ο Ανδρέας αναφέρεται το 1250 ως προστάτης του μοναστηριού Σαρβάρ (Sárvár) στην κομητεία Σατμάρ ( Szatmár).

Το 1279 ο Μπρίτσιους (μαζί με τους αδελφούς του Γεώργιο (απεβ. 1307) και Βενέδικτο (απεβ. 1321) και τον θείο του Χόντος ανταμείφθηκαν από τον βασιλιά Λαδίσλαο Δ' των Άρπαντ για στρατιωτικές υπηρεσίες, παραχωρώντας τους το Μπάτορ (Bátor) στην κομητεία Σαμπόλτς (Szabolcs). 

Το 1310 το Μπάτορ περιήλθε στην αποκλειστική κατοχή του Μπρίτσιου, όταν κατέληξε σε συμφωνία με τον ανιψιό του Mιχαήλ και τον εξάδελφο εκείνου Βιντ (Vid) να μοιράσουν τις κοινές κτήσεις. Μετά από αυτό, ο Μπρίτσιους και οι απόγονοί του ονόμασαν τους εαυτούς τους "του Μπάτορ" ή Μπάτορυ. 

Ο Μπρίτσιους απέκτησε πέντε γιους από τη σύζυγό του, μια άγνωστη κόρη του Μαρχάρντ Ναμπάντι (Marhard Nadabi) από τη φυλή Τσακ (Csák):  

* Ιωάννης Α', ο πρωτότοκος γιος του Μπρίτσιου, έγινε κόμης του Σατμάρ.
* Ανδρέας Β' (απεβ. 1345), επίσκοπος του Βαραντίνουμ.
* Λαυρέντιος, απεβ. χωρίς απογόνους.
* Νικόλαος Α' (απεβ. 1357/63) έγινε κόμης του Τσονγκράντ (Csongrád).
* Λουκάς (απεβ. 1330), ο νεότερος γιος, ο οποίος διέθετε μεγάλες ιδιοκτησίες στο Σατμάρ και του ανατέθηκε η κυριότητα του Έτσεντ (Ecsed).

Μεταξύ αυτών ο Ιωάννης ήταν ο πρόγονος των **Μπάτορυ του Σομλυό**, του πρεσβύτερου κλάδου της οικογένειας, ενώ ο Λουκάς ήταν ο πρόγονος των **Μπατόρυ του Έτσεντ**, του νεότερου κλάδου.

## Αναφορές
* Farin, Michael, *Heroine des Grauens.* *Elisabeth Báthory* . Μόναχο: P. Kirchheim, 2003.  .
* Wertner, Moritz, "Urgeschlechter in Siebenbürgen.", στο *Archiv des Vereins für siebenbürgische Landeskunde* . Neue Folge, Bd. 29, Heft 1 (1899), Hermannstadt 1899, pp.&nbsp;156–235.

Κατηγορία:Οίκος των Μπάτορυ
Στέφανος Γ΄ Μπάτορυ

Ο **Στέφανος Γ΄ Μπάτορυ**, ουγγρ.: *Stephen III Báthory* (απεβ. 11 Νοεμβρίου 1444 στη Βάρνα) από τον Οίκο των μπάτορυ ήταν Ούγγρος ευγενής και διοικητής. Η πιο διάσημη θέση του ήταν του Παλατίνου της Ουγγαρίας.

## Βιογραφία
Ανήκε στον κλάδο Έτσεντ (Ecsed) του Οίκου του. Γονείς του ήταν ο Ιωάννης Ε΄ και η Αικατερίνη, κόρη του Ιωάννη Ζάντι. Ο μεγαλύτερος αδελφός του Βαρθολομαίος Α' έπεσε το 1432 πολεμώντας ενάντια στους Χουσίτες. Ο Στέφανος Γ΄ εμφανίζεται για πρώτη φορά το 1419 ως *dapiferorum regalium magister* (κύριος των βασιλικών διαχειριστών/οικονόμων) και αργότερα ως βασιλικός δικαστής .

Το 1435 διορίστηκε Παλατίνος της Ουγγαρίας από τον βασιλιά Σιγισμούνδο της Γερμανίας & Ουγγαρίας. Ο βραχύβιος διάδοχος τού Σιγισμούνδου, ο βασιλιάς Αλβέρτος Β΄ των Αψβούργων, του απένειμε το κάστρο Μπούιακ (Bujak).

Το 1444 ήταν ο σημαιοφόρος του Βλαδίσλαου Γ΄ βασιλιά της Πολωνίας & Ουγγαρίας, στη μάχη της Βάρνας, στην οποία έπεσε στο πλευρό τού βασιλιά του.

## Οικογένεια
Ο Στέφανος Γ΄ νυμφεύτηκε δύο φορές, πρώτα με την Ούρσουλα, κόρη του Γκέοργκε ντε Κις Ταπόλτσα και μετά με τη  Βαρβάρα, χήρα του Τσάπυ.

Μετά το τέλος του, η δεύτερη σύζυγός του Βάρβαρα προσέφυγε στην Αυλή εναντίον της Χριστίνας, χήρας τού μικρότερου αδελφού τού Στεφάνου Γ΄, Θωμά,  της οποίας αμφισβήτησε τα έσοδα ενός μύλου.

Ο Στέφανος Γ΄ απέκτησε εννέα παιδιά:
* Αικατερίνη, παντρεύτηκε τον Γεώργιο του Mάρτσαλ.
* Λαδίσλαος Ε΄ (απεβ. 1474), ανώτατος κόμης των κομητειών Σατμάρ (Szatmár) και Σάραντ (Szarand).
* Ανδρέας Γ΄ (απεβ. 1495), ο οποίος επιβεβαιώθηκε στην κατοχή του Μπούιακ (Bujak). Είναι ο μόνος από τους γιους του Στεφάνου Γ΄ που απέκτησε άρρενα τέκνα.
* Στέφανος Ε΄ (απεβ. 1493), υπηρέτησε πρώτα ως βασιλικός δικαστής, διέπρεψε ως στρατιωτικός διοικητής, και έγινε βοεβόδος της Τρανσυλβανίας, ο πρώτος από μια μακρά σειρά Μπάτορυ ηγεμόνων αυτής της χώρας.
* Πέτρος.
* Θωμάς Β΄, του οποίου η κόρη παντρεύτηκε στην οικογένεια Ζανόλερ.
* Παύλος Α΄, με το παρωνύμιο *ο Βωβός.*
* Νικόλαος Γ΄ (απεβ. 1506), επίσκοπος πρώτα της Σύρμια, και μετά το 1474 του Βατς (Vác), λόγιος της Αναγέννησης και σύμβουλος του βασιλιά Mατθία *Κορβίνου* Ουνυάδη.
* Μαργαρίτα, παντρεύτηκε πρώτα τον Νούτσγκαεκ Σιλάγκι και μετά τον Παύλο Μπάνφι.

## Αναφορές
* Moritz Wertner, " Urgeschlechter in Siebenbürgen . 10. Gutkeled: a) Báthory", στο Archiv des Vereins für siebenbürgische Landeskunde. Neue Folge, Bd. 29, Heft 1 (1899), Hermannstadt 1899 – παρατίθεται στο Michael Farin, *Heroine des Grauens.* *Elisabeth Báthory* . Μόναχο: P. Kirchheim, 2003.

## Παραπομπές

Κατηγορία:Ούγγροι στρατηγοί
Κατηγορία:Ούγγροι πολιτικοί
Κατηγορία:Οίκος των Μπάτορυ
Στέφανος Ζ΄ Μπάτορυ

Ο **Στέφανος Ζ΄**, ουγγρ.: *Stephen VII Báthory* (απεβ. στις 3 Μαΐου 1530) ήταν Ούγγρος ευγενής και διοικητής. Η πιο διάσημη θέση του ήταν του Παλατίνου της Ουγγαρίας. 

## Βιογραφία
Ανήκε στον κλάδο Έτσεντ (Ecsed) του Οίκου των Μπάτορυ. Πατέρας του ήταν ο Aνδρέας Γ΄ και θείος του Στέφανος Ε΄ Μπάτορυ, Ούγγρος διοικητής και αργότερα βοεβόδος της Τρανσυλβανίας.

Ο Στέφανος Ζ΄ ήταν κόμης του Tεμεσβάρ και το 1514 πολέμησε ενάντια στην εξέγερση του Γκιόργκι Ντόσα.

Εκλέχτηκε Παλατίνος της Ουγγαρίας το 1519, αλλά η αντίθεση των ευγενών, που τον κατηγόρησαν για φιλαργυρία και ακολασία, είχε ως αποτέλεσμα να καθαιρεθεί προσωρινά το 1523 και το 1525.

Το 1526 πολέμησε στην καταστροφική μάχη του Μόχατς κατά των Τούρκων, στην οποία έπεσε ο βασιλιάς Λουδοβίκος Β'. Ο Στέφανος Ζ΄ κατάφερε να διαφύγει και έγινε ένας από τους ηγέτες του φιλο-Αυστριακού κόμματος, που ήθελε να τιμήσει τη συμμαχία μεταξύ της εξαφανισμένης πλέον βασιλικής οικογένειας και της δυναστείας των Αψβούργων. Μαζί με τη χήρα του βασιλιά Λουδοβίκου βασίλισσα Μαρία, κατέφυγε στο Πρέσμπουργκ, όπου οργάνωσε την εκλογή του Φερδινάνδου Α΄ της Αυστρίας ως βασιλιά της Ουγγαρίας.

Η συμπαράστασή του με τους Αψβούργους του κόστισε όλες τις κτήσεις του στην υπό τουρκικό έλεγχο Ουγγαρία, για την οποία ο Φερδινάνδος Α΄ τον αποζημίωσε με το κάστρο Τέμπεν. 

## Οικογένεια
Ο Στέφανος Ζ΄ νυμφεύτηκε τη Σοφία των Πιάστ, κόρη του Κορράδου Γ΄ δούκα της Μαζοβίας. Είχαν τέκνα:
* Κλάρα ήταν αρραβωνιασμένη με τον Καρλ δούκα του Μύνστερμπεργκ, αλλά απεβίωσε πριν από το γάμο, το 1535. 
* Γεώργιος ΣΤ΄, ήταν ο πατέρας των:
** Στέφανος ΙΒ΄.
** Ελισάβετ Μπάτορυ, παντρεύτηκε τον Φέρεντς Β΄ Νάντασντυ. 
Ο Στέφανος Ζ΄ απεβίωσε στο Τέμπεν.

## Δείτε επίσης
* Οίκος των Μπάτορυ

## Παραπομπές


Κατηγορία:Ούγγροι πολιτικοί
Κατηγορία:Οίκος των Μπάτορυ
Χάμπουργκ Τάουερς

Οι **Χάμπουργκ Τάουερς** (*Hamburg Towers*), που ονομάζονται **Veolia Towers Hamburg** για λόγους χορηγίας, είναι γερμανικός επαγγελματικός σύλλογος καλαθοσφαίρισης, που εδρεύει στο Αμβούργο. Συμμετέχουν στην Μπούντεσλιγκα Γερμανίας, την κορυφαία κατηγορία.

Ο σύλλογος ιδρύθηκε το 2013 και αγωνίστηκε στην Β΄ Κατηγορία (ProA) από την σεζόν 2014-15. Το 2019, προβιβάστηκε στην Μπούντεσλιγκα για για πρώτη φορά. Από το 2014, η έδρα τους είναι η Αρένα Ίνζελπαρκ, χωρητικότητας 3.400 θεατών.

## Ιστορία

## Παραπομπές


Κατηγορία:Γερμανικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2013
Survivor Ελλάδας (All Star, 2023)

Το **Survivor 2023** γνωστό και ως **Survivor: All Star** ήταν η 10η τηλεοπτική σεζόν της ελληνικής έκδοσης ριάλιτι επιβίωσης Survivor.

## Περιγραφή

* Η 10η σεζόν πραγματοποίησε πρεμιέρα στις 8 Ιανουαρίου του 2023 και ολοκληρώθηκε στις 11 Ιουλίου του ίδιου έτους.  Παρουσιαστής, ήταν ο Γιώργος Λιανός. 

* Το παιχνίδι ξεκίνησε με 26 πρώην παίκτες του ριάλιτι οι οποίοι χωρίστηκαν αρχικά σε δύο ομάδες με 13 άτομα στην κάθε ομάδα, τους *Μαχητές* και τους *Διάσημους*.  Οι δύο ομάδες, καλούνται να ζήσουν σε διαφορετικές παραλίες και καλύβες επιβιώνοντας σε ένα νησί με βασικά εργαλεία.

* Με την πάροδο του χρόνου, λόγω αποχωρήσεις των παικτών, προστέθηκαν και στις δύο ομάδες πρώην παίκτες από παλαιότερες σεζόν με σκοπό την ενίσχυση της δυναμικής και για τις δύο ομάδες. 

* Στις 23 Απριλίου πραγματοποιήθηκε το πάρτι της ένωσης το οποίο διοργανώνεται καθώς από την επόμενη ημέρα οι δύο ομάδες πρόκειται να συμβιώσουν σε διπλανές καλύβες, στο ίδιο νησί αλλά και παραλία. Σε αυτό, οι παίκτες έχουν την δυνατότητα να κάνουν μπάνιο με αφρόλουτρο αλλά επίσης και αρκετό φαγητό.  Σε αυτό, πραγματοποιείται επίσης και ένας διαγωνισμός τραγουδιού, στο οποίο ο κάθε παίκτης τραγουδάει ένα τραγούδι της επιλογής του και οι υπόλοιποι τον βαθμολογούν. Νικήτρια ήταν η Ρία Κολοβού.  Επιπλέον, παραβρέθηκε ο Στέλιος Ρόκκος ο οποίος τραγούδησε κάποια τραγούδια του. 

* Στις 10 Ιουλίου έλαβε χώρα ο ημιτελικός στο Γαλάτσι, και συγκεκριμένα στο Άλσος Βεΐκου, με τους τέσσερις παίκτες: Σάκης Κατσούλης, Νίκος Μπάρτζης, Μαριαλένα Ρουμελιώτη και Μάριος-Πρίαμος Ιωαννίδης.  Αρχικά, ο Μάριος-Πρίαμος Ιωαννίδης κατέκτησε την τέταρτη θέση και η Μαριαλένα Ρουμελιώτη την τρίτη μέσω ψηφοφορίας του κοινού.  Στις 11 Ιουλίου, πραγματοποιήθηκε ο τελικός με τους δύο φιναλίστ, τον Σάκη Κατσούλη και τον Νίκο Μπάρτζη.  Έπειτα από απόφαση του κόσμου μέσω ψηφοφορίας, νικητής αναδείχθηκε ο Σάκης Κατσούλης. 

## Τηλεθέαση

## Παραπομπές
Ιωσήφ Ράκοτσι

Ο **Ιωσήφ**, ουγγρ.: *Joseph Rákóczi* (17 Αυγούστου 1700 – 10 Νοεμβρίου 1738) από τον Οίκο των Ράκοτσι, ήταν ο δεύτερος γιος του Φραγκίσκου Α΄ και της Καρλόττας Αμαλίας της Έσσης-Βάνφηλντ.

## Βιογραφία
Γεννήθηκε στις 17 Αυγούστου 1700 στη Βιέννη στην οικογένεια του Φραγκίσκου Β΄ και της ΚΑρλόττας Αμαλίας της Έσσης-Βάνφηλντ. Εκείνη την εποχή, ο πατέρας του ήταν φυλακισμένος στο φρούριο Βήνερ Νόιστατ (νότια της Βιέννης) με κατηγορίες για αλληλογραφία με τη Γαλλία, για υποστήριξη της υπόθεσης της ουγγρικής ανεξαρτησίας. Όταν ο Φραγκίσκος Β' κατάφερε να δραπετεύσει από τη φυλακή και κατέφυγε στην Πολωνία, οι δύο γιοι του, Ιωσήφ και Γεώργιος, έμειναν στη Βιέννη και ανατράφηκαν ως μέλη της γερμανικής αριστοκρατίας, πιστά στον αυτοκράτορα της Γερμανίας. Έλαβε μάλιστα τον τίτλο του μαρκήσιου του Αγίου Μάρκου ως μια από τις προσπάθειες να τον χωρίσουν από την οικογένεια και το παρελθόν του.

Το 1734 ο πατέρας του τού απένειμε τον τίτλο του δούκα του Mουνκάτς. Εκείνη την εποχή, ο Φραγκίσκος Β΄ βρισκόταν εξόριστος στη Ροντοστό (Ραιδεστό) με την προστασία του Οθωμανού σουλτάνου Μαχμούντ Α΄. Αφού έλαβε τον τίτλο, ο Ιωσήφ διέφυγε από τη Βιέννη και ταξίδευσε στη Ρώμη, τη Νάπολη, το Παρίσι και τη Μαδρίτη.

Μετά το τέλος τού Φραγκίσκου Β΄, ο Ιωσήφ ήρθε στο Ραιδεστό μετά από πρόσκληση των εξόριστων συντρόφων τού πατέρα του ως νόμιμος κληρονόμος. Το καλοκαίρι του 1737 ξεκίνησε πόλεμος μεταξύ της Αυστρίας και της Οθωμανικής αυτοκρατορίας, και ο Σουλτάνος αναγνώρισε τον Ιωσήφ ως υποψήφιο πρίγκιπα της Τρανσυλβανίας. Ωστόσο οι οθωμανικές δυνάμεις ηττήθηκαν, και στις 10 Νοεμβρίου 1738 ο Ιωσήφ απεβίωσε στην Τσερβένα Βόντα (τώρα στη Βουλγαρία). 

## Παραπομπές


## Εξωτερικοί σύνδεσμοι
* 
* Η ζωή του
* Βιογραφίες των μελών της οικογένειας Rakoczi

Κατηγορία:Οίκος των Ράκοτσι
Κατηγορία:Ούγγροι ευγενείς
Στέφανος Ι΄ Μπάτορυ

Ο **Στέφανος Ι΄**, ουγγρ.: *somlyói Báthory István* (1553 – 21 Φεβρουαρίου 1601) από τον Οίκο των Μπάτορυ, ήταν αδελφός του Bαλτάσαρ και του Aνδρέα.

## Πρώιμη ζωή
Ήταν ο μεγαλύτερος γιος του Aντράς/Ανδρέα Μπάτορυ και της Μαργκίτ Μαϊλάτ.   Γεννήθηκε το 1553 . Ο πατέρας του απεβίωσε στις 8 Ιανουαρίου 1563.  Πριν από το τέλος του έτους, η μητέρα του παντρεύτηκε τον Γιάνος Ιφιού και μετακόμισε στην ιδιοκτησία τού νέου συζύγου της στην Ερμιχάλυφαλβα (τώρα Βάλεα λούι Μιχάι στη Ρουμανία) μαζί με τα τέσσερα μικρότερα παιδιά της. 

Ο Στέφανος Ι΄ και ο μεγαλύτερος από τους τέσσερις αδελφούς του, ο Γαβριήλ, έμειναν πίσω στο κάστρο των Μπάτορυ στο Σιλαγκυσομλυό (τώρα Σιμλέου Σιλβανιέι στη Ρουμανία).  Τέθηκαν υπό την κηδεμονία του θείου τους, Χριστοφόρου Μπάτορυ.  Στις επιστολές του, ο Στέφανος Ι΄ ανέφερε πολλές φορές τον μακρινό συγγενή του, τον Mίκλος Μπάτορυ (από τον κλάδο Έτσεντ του Οίκου των Μπάτορυ), με σεβασμό, δείχνοντας ότι τον γνώριζε καλά στην παιδική του ηλικία. 

## Βασιλικός ανιψιός
Ο Στέφανος Ι΄ παρακολούθησε τη Δίαιτα, όπου ο θείος και συνονόματός του, Στέφανος Θ΄ Μπάτορυ, εξελέγη βοεβόδας της Τρανσυλβανίας στις 25 Μαΐου 1571  . Ήταν ο αγαπημένος ανιψιός τού θείου του, ο οποίος χρηματοδότησε τις σπουδές του στο Πανεπιστήμιο της Πάντοβας από το 1571 έως το 1573 . Υπεύθυνος για την εκπαίδευσή του ήταν ο Φάρκας Κοβατσότσυ.  Ο άτεκνος Στέφανος Θ΄, ο οποίος εξελέγη βασιλιάς της Πολωνίας τον Δεκέμβριο του 1575,  σχεδίαζε να κάνει τον Στέφανο Ι΄ διάδοχό του.  Για να ενισχύσει τη θέση του Στεφάνου Ι΄, ο θείος του ήθελε να κανονίσει έναν γάμο μεταξύ του Στέφανου Ι΄ και της Άννας των Βάσα της Σουηδίας, που ήταν εγγονή του Σιγισμούνδου Α' βασιλιά της Πολωνίας, αλλά τόσο ο πατέρας της όσο και οι Πολωνοί ευγενείς αντιτάχθηκαν στον γάμο.  Ο θείος του τον έστειλε επίσης για να ξεκινήσει μια στρατιωτική αποστολή εναντίον της Μολδαβίας το 1577. 

Ο Στέφανος Ι΄ νυμφεύτηκε τη Σουζάνα Μπέμπεκ χωρίς τη συγκατάθεση τού θείου του το 1580.  Αυτή καταγόταν από αριστοκρατική οικογένεια, αλλά ο γάμος εξόργισε τον βασιλιά, θείο τού Στεφάνου Ι΄.  Η μεταστροφή του Στεφάνου Ι΄ από τον Καθολικισμό στον Προτεσταντισμό επιδείνωσε περαιτέρω τη σχέση του με τον θείο του, αλλά σύντομα ο Στέφανος Ι΄ επέστρεψε στην καθολική πίστη. 

## Οικογένεια
Νυμφεύτηκε το 1580 τη Σουζάνα Μπέμπεκ και είχε τέκνο:
* Γαβριήλ 1589-1613, πρίγκιπας της Τρανσυλβανίας.

## Αναφορές

## Πηγές
* Horn, Ildikó (2002). Báthory András [Andrew Báthory] (in Hungarian). Új Mandátum. ISBN 963-9336-51-3.
* Markó, László (2000). A magyar állam főméltóságai Szent Istvántól napjainkig: Életrajzi Lexikon [Great Officers of State in Hungary from King Saint Stephen to Our Days: A Biographical Encyclopedia] (in Hungarian). Magyar Könyvklub. ISBN 963-547-085-1.

Κατηγορία:Οίκος των Μπάτορυ
Φραγκίσκος Α΄ Ράκοτσι

Ο **Φραγκίσκος Α΄**, ουγγρ.: *Ferenc I Rákóczi* (24 Φεβρουαρίου 1645, Γκυουλαφεχέρβαρ, Τρανσυλβανία &#x2013; 8 Ιουλίου 1676, Zμπορό, βασίλειο της Ουγγαρίας) ήταν Ούγγρος αριστοκράτης, εκλεγμένος πρίγκιπας της Τρανσυλβανίας και πατέρας του Ούγγρου εθνικού ήρωα Φραγκίσκου Β΄. 

## Βιογραφία
Ήταν γιος του Γεωργίου Β΄ πρίγκιπα της Τρανσυλβανίας, και της Σοφίας Μπάτορυ. Εξελέγη πρίγκιπας από την Τρανσυλβανική Δίαιτα το 1652, κατά τη διάρκεια της ζωής τού πατέρα του. Ωστόσο λόγω της καταστροφικής πολωνικής εκστρατείας του 1657 και των συνεπειών της, η Οθωμανική αυτοκρατορία απομάκρυνε τον πατέρα του από τον θρόνο το 1660, και απαγόρευσε σε οποιονδήποτε Ράκοτσι να ανέβει στον θρόνο της Τρανσυλβανίας.  Αυτό άφησε τον Φραγκίσκο Α΄ ανίκανο να διαδεχθεί τον πατέρα του. Αποσύρθηκε λοιπόν στις ιδιοκτησίες του στο βασίλειο της Ουγγαρίας.

Αξίζει να σημειωθεί ότι τα μέλη του Οίκου Ράκοτσι ήταν Καλβινιστές, και ήταν ένθερμοι υποστηρικτές της Μεταρρυθμισμένης Εκκλησίας στην Ουγγαρία. Ωστόσο η μητέρα του Φραγκίσκου Α΄, η Σοφία Μπάτορυ, είχε προσηλυτιστεί στον Καλβινισμό μόνο και μόνο για χάρη του γάμου της. Μετά το τέλος τού συζύγου της, επέστρεψε στον Καθολικισμό και υποστήριξε την Αντιμεταρρύθμιση. Ο Φραγκίσκος Α΄ έγινε επίσης Καθολικός, αποκτώντας έτσι την εύνοια της Καθολικής Αυλής των Αψβούργων. Η μητέρα του τον ασπάστηκε τον καθολικισμό.  Έγινε κόμης το 1664.

Το 1666 ο Φραγκίσκος Α΄ νυμφεύτηκε τη Γιελένα Ζρίνσκα (ουγγρικά: Zρίνυι Ιλόνα), μια Κροάτισσα κόμισσα, και εντάχθηκε στη συνωμοσία Βεσελένυι (*συνωμοσία Zρίνσκι-Φρανκοπάν* στην Κροατία), ένας αρχηγός της οποίας ήταν ο πατέρας τής Γιελένας, Πέταρ Ζρίνυι (Ουγγρικά: Zρίνυι Πέτερ). Ο Φραγκίσκος Α΄ έγινε σύντομα ο ηγέτης της συνωμοσίας και, ως επιστέγασμα των αντι-αψβουργικών στρατηγημάτων τους, ξεκίνησε μια ένοπλη εξέγερση ευγενών στην Άνω Ουγγαρία, ενώ οι άλλοι συνωμότες υποτίθεται ότι θα ξεκινούσαν τον αγώνα στην Κροατία. Ωστόσο, λόγω κακής οργάνωσης και διαφωνίας μεταξύ των συνωμοτών, οι αυστριακές αρχές ήταν καλά ενημερωμένες: κατέστειλαν γρήγορα τον κροατικό κλάδο της εξέγερσης.

Όταν ο Φραγκίσκος Α΄ έμαθε ότι ο Πέταρ Ζρίνσκι είχε αιχμαλωτιστεί από τους Αυστριακούς, άφησε τα όπλα και ζήτησε έλεος. Όλοι οι άλλοι ηγέτες της συνωμοσίας εκτελέστηκαν για εσχάτη προδοσία. Ο Φραγκίσκος Α΄, λόγω της παρέμβασης της μητέρας του, και με λύτρα 300.000 φιορίνια και πολλά κάστρα, έλαβε χάρη.

## Οικογένεια
Ο Φραγκίσκος Α' είχα τρία παιδιά:
* Γιόργι (1667)
* Γιουλιάνα Μποσμπάλα (1672–1717), παντρεύτηκε τον Φερδινάνδο Γκόμπερτ κόμη του Άσπρεμον-Λύντεν (1643-1708).
* Φραγκίσκος Β΄ (1676-1735).

Ο Φραγκίσκος Β' γεννήθηκε μόλις τρεις μήνες πριν από το τέλος τού πατέρα του. Ηγήθηκε μιας εξέγερσης κατά της αυστριακής κυριαρχίας (Πόλεμος της Ανεξαρτησίας του Ράκοτσι) και απεβίωσε στην εξορία.

## Παραπομπές


## Αναφορές
* 

## Εξωτερικοί σύνδεσμοι
* 

Κατηγορία:Οίκος των Ράκοτσι
Κατηγορία:Πρίγκιπες της Τρανσυλβανίας
Κατάλογος πριγκίπων της Τρανσυλβανίας

Αυτή είναι μια λίστα με τους πρίγκιπες της Τρανσυλβανίας.

## 16ος αιώνας

## 17ος αιώνας

## 18ος αιώνας

## Δείτε επίσης

* Κατάλογος ηγεμόνων της Τρανσυλβανίας
* Κατάλογος συζύγων της Τρανσυλβανίας

## Παραπομπές


## Αναφορές
*  Bán, Péter (1989). Entry *székely ispán* in: Bán, Péter; *Magyar történelmi fogalomtár, II. kötet: L&ndash;Zs* ("Thesaurus of Terms of Hungarian History, Volume I: A&ndash;Zs"). Gondolat. .
* Barta, Gábor (1994). *The Emergence of the Principality and its First Crises (1526&ndash;1606)*. In: Köpeczi, Béla; Barta, Gábor; Bóna, István; Makkai, László; Szász, Zoltán; Borus, Judit; *History of Transylvania*; Akadémiai Kiadó; .
* Deák, Éva (2009). "Princeps non Principissa"*: Catherine of Brandenburg, Elected Prince of Transylvania  (1630&ndash;1648)*. In: Cruz, Anne J.; Suzuki, Mihoko; *The Rule of Women in Early Modern Europe; University of Illinois Press*; .
*  Fallenbüchl, Zoltán (1988). *Magyarország főméltóságai* ("Great Officers of State in Hungary"). Maecenas Könyvkiadó. .
* Felezeu, Călin (2009). *The International Political Background (1541&ndash;1699)* and *The Legal Status of the Principality of Transylvania in Its Relations with the Ottoman Porte*. In: Pop, Ioan-Aurel; Nägler, Thomas; Magyari, András;
* Georgescu, Vlad (1991). *The Romanians: A History*. Ohio State University Press. .
* Makkai, László (1994). *The Emergence of the Estates (1172&ndash;1526)*. In: Köpeczi, Béla; Barta, Gábor; Bóna, István; Makkai, László; Szász, Zoltán; Borus, Judit; *History of Transylvania*; Akadémiai Kiadó; .
*  Markó, László (2000). *A magyar állam főméltóságai Szent Istvántól napjainkig: Életrajzi Lexikon* ("Great Officers of State in Hungary from King Saint Stephen to Our Days: A Biographical Encyclopedia"). Magyar Könyvklub. 
* Pop, Ioan-Aurel (1999). *Romanians and Romania: A Brief History*. Boulder (distributed by Columbia University Press). .
* Pop, Ioan-Aurel (2005). *Romanians in the 14th–16th Centuries: From the "Christian Republic" to the "Restoration of Dacia"*. In: Pop, Ioan-Aurel; Bolovan, Ioan; *History of Romania: Compendium*; Romanian Cultural Institute (Center for Transylvanian Studies). .
* Pop, Ioan-Aurel (2009). *Michael the Brave and Transylvania*. In: Pop, Ioan-Aurel; Nägler, Thomas; Magyari, András; *The History of Transylvania, Vol. II. (From 1541 to 1711)*; Romanian Academy, Center for Transylvanian Studies; .
* Szegedi, Edit (2009). *The birth and evolution of the Principality of Transylvania (1541&ndash;1690)*. In: Pop, Ioan-Aurel; Nägler, Thomas; Magyari, András; *The History of Transylvania, Vol. II. (From 1541 to 1711)*; Romanian Academy, Center for Transylvanian Studies; .

Κατηγορία:Βασιλική οικογένεια της Ουγγαρίας
Γεώργιος Τσουκαλάς

Ο **Γεώργιος Τσουκαλάς** είναι Έλληνας δικηγόρος και συγγραφέας, από τον Πύργο Ηλείας. 

## Βιογραφία
Αποφοίτησε από την Νομική Σχολή του Δημοκριτείου Πανεπιστημίου Θράκης. Έκανε μεταπτυχιακές σπουδές στο Πανεπιστήμιο του Νότινγχαμ και στο Καθολικό Πανεπιστήμιο της Λουβαίν.

## Εργογραφία

* Τσουκαλάς, Γεώργιος (2016). «Η δημοκρατική αρχή : η ερμηνεία του άρθρου 1 του Συντάγματος 1975/1986/2001». Εθνική Βιβλιοθήκη.
* Τσουκαλάς, Γεώργιος (2013). «Συμπληγάδες». Εθνική Βιβλιοθήκη.
* Τσουκαλάς, Γεώργιος (2014). «Ο Δικηγορικός Σύλλογος Ηλείας και το Πρωτοδικείο Ηλείας». Εθνική Βιβλιοθήκη.

## Αρθρογραφία και Δοκιμιογραφία

* Τσουκαλάς, Γεώργιος (2021). «Αέναο 1821». Εφημερίδα Πατρίδα.
* Τσουκαλάς, Γεώργιος. «Ο Άνθρωπος προς την Φυσική Καταστροφή». Εφημερίδα Πατρίδα.

## Παραπομπές


Κατηγορία:Έλληνες συγγραφείς του 21ου αιώνα
Solo Leveling

Το Solo Leveling είναι ένα νοτιοκορεάτικο μυθιστόρημα φαντασίας γραμμένο από τον Σοκούν.

Αρχικά κυκλοφόρησε για για την ψηφιακή πλατφόρμα της Kakao κι αργότερα κυκλοφόρησε από την Kakao Page το Ιούλιο του 2016.Έπειτα κυκλοφόρησε από την εταιρεία D&C Media από τον Νοέμβριο του 2016. Έχει μεταφραστεί στα αγγλικά από την εταιρεία Yen Press.

Τον Μάρτιο του 2018 κυκλοφόρησε σε μορφή κόμικ από την Kakao Page και εικονογραφήθηκε από τον Τανγκ Σαν-ρείκι. Το κόμικ μεταφράστηκε στα αγγλικά από την Yen Press.

## Πλοκή
Βρισκόμαστε σε έναν κόσμο όπου οι άνθρωποι έχουν υπερφυσικές δυνάμεις και γίνονται κυνηγοί που αναλαμβάνουν διάφορες επικίνδυνες αποστολές.

Ο Σανγκ Τζιν Γου μια μερα σε μία αποστολή παγιδεύεται σε ένα μπουντρούμι αλλά καταφέρνει να επιβιώσει μετά από την επικίνδυνη αποστολή.Σταδιακά ο Σανγκ αποκτά μία ικανότητα που του επιτρέπει να ανεβαίνει σε επίπεδο κι να είναι πιο δυνατός από τους άλλους κυνηγούς.

Το πραγματικό κυνήγι του Σανγκ μόλις ξεκίνησε.

## Anime
Το κόμικ απέκτησε μία τηλεοπτική σειρά άνιμε. Τον Ιανουάριο του 2024 η πρώτη σεζόν του άνιμε έκανε την πρεμιέρα της.

Καταφερε και απέσπασε πολλές κριτικές από τον ανιμέιτιον,τη μεταγλώττιση και τη μουσική.Τον Ιανουάριο του 2025 έκανε την πρεμιέρα της η δεύτερη σεζόν.

Η σειρά έχει τρεις μεταγλωττίσεις,νότιο κορεάτικη,ιαπωνική και αγγλική.Την δημιουργία της σειράς ανέλαβε το στούντιο A1 Pictures.

Την μουσική της σειράς έχει αναλάβει ο συνθέτης Χιρογιούκι Σαγουάνο.

Το τραγούδι  για τους τίτλους έναρξης της σειράς της πρώτης σεζόν ερμηνεύσαν το συγκρότημα TomorrowxTogether.Το τραγούδι για τους τίτλους έναρξης της δεύτερης σεζόν ερμηνεύουν η Λίσα μαζί με τον Φέλιξ από το συγκρότημα των Stray Kids.

## Αναφορές

# *Solo Leveling, Vol. 1 (novel) | Novel | Yen Press*. (n.d.).  https://yenpress.com/titles/9781975319274-solo-leveling-vol-1-novel
# *Korea’s webtoon Solo Leveling on path to be adapted to game, drama, film - 매일경제 영문뉴스 펄스(Pulse)*. (n.d.). Pulse.  https://pulse.mk.co.kr/news/english/9830618
# *Solo Leveling Anime reveals main cast*. (2023, July 4). Anime News Network.  https://www.animenewsnetwork.com/news/2023-07-04/solo-leveling-anime-reveals-main-cast/.199972
# Lazic, T. (2024, February 29). *Solo leveling webtoon to get side story in honor of DUBU*. Anime Corner.  https://animecorner.me/solo-leveling-webtoon-to-get-side-story-in-honor-of-dubu/
# *Solo Leveling, Vol. 1 (comic) | Comics | Yen Press*. (n.d.).  https://yenpress.com/titles/9781975319434-solo-leveling-vol-1-comic

## Εξωτερικοί σύνδεσμοι

* https://en.wikipedia.org/wiki/Solo_Leveling 
* https://solo-leveling.fandom.com/wiki/Solo_Leveling_Wiki 
* https://sololeveling-anime.net/ 
* https://www.animenewsnetwork.com/encyclopedia/manga.php?id=25998 

Κατηγορία:Aniplex
Κατηγορία:Λήμματα που περιέχουν κείμενο στα ιαπωνικά
Κατηγορία:Crunchyroll anime
Κατηγορία:Anime και manga δράσης
Τρίλοφο Αρκαδίας

Το **Τρίλοφο** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Το Τρίλοφο βρίσκεται σε απόσταση 7 χλμ. βόρεια από την Μεγαλόπολη και είναι κτισμένο στους νοτιοδυτικούς πρόποδες του Μαίναλου σε υψόμετρο 550 μέτρα. Στα νοτιοδυτικά του είναι η Νέα Εκκλησούλα, βορειοδυτικά το Παλαιομοίρι και βορειοανατολικά ο Καράτουλας. Το 1965 έγινε μεγάλος σεισμός με επίκεντρο κοντά στο χωριό ενώ το 1966 ακολούθησε και δεύτερος με συνέπεια τα παλιά πετρόχτιστα σπίτια του χωριού που είχαν κτιστεί από το 1830 να γκρεμιστούν και σήμερα να σώζονται ελάχιστα.

## Ιστορικά - διοικητικά στοιχεία
Πιθανολογείται ότι στην ευρύτερη περιοχή ήταν η αρχαία Χαρισία, η οποία αναφέρεται από τον Παυσανία, και η οποία ήταν μία από τις αρκαδικές πόλεις που οι κάτοικοί τους εγκατέλειψαν για να συνοικίσουν τη Μεγαλόπολη (Παυσ. 8,27,3). Ως ξεχωριστός οικισμός εμφανίστηκε μετά την Επανάσταση του 1821 όταν πολλοί κάτοικοι από το Λιμποβίσι (πατρίδα των Κολοκοτρωναίων) και Αρκουδόρεμα της Αρκαδίας, αποφάσισαν να μεταφερθούν νοτιότερα, στα εδάφη του Τρίλοφου. Επειδή αυτά ήταν πιο γόνιμα και με χαμηλότερο υψόμετρο, αρχικά τα χρησιμοποιούσαν ως βοσκοτόπια και για τις καλλιέργειες τους και στη συνέχεια έκτισαν μόνιμες κατοικίες.  Το 1861 κτίστηκε η ενοριακή εκκλησία του χωριού, ο Άγιος Ιωάννης Πρόδρομος, η οποία εορτάζει κάθε χρόνο στις 8 Μαΐου. 
Μετά την ολοκλήρωση της Επανάστασης του 1821 αναφέρεται επίσημα, με την παλιά ονομασία της ως *Ιμπραήμ*, το 1835 να προσαρτάται στον τότε δήμο Βερένθης και το 1912 να ορίζεται έδρα της ομώνυμης νεοϊδρυθείσας κοινότητας. Το 1927 μετονομάστηκε σε Τρίλοφο. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Παλαιομίρι αποτελούν την ομώνυμη κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 23 κάτοικοι.

## Πληθυσμιακά στοιχεία

## Εξωτερικοί σύνδεσμοι
* Ορθόδοξη Εκκλησία του Αγίου Ιωάννη του Προδρόμου, Τρίλοφο, Ελλάδα.

## Παραπομπές


Κατηγορία:Χωριά της περιφερειακής ενότητας Αρκαδίας
Ευθεία Aubert

Στην γεωμετρία, η **ευθεία Aubert** ενός πλήρους τετραπλεύρου \rm AB\Gamma\Delta EZ είναι η ευθεία που διέρχεται από τα ορθόκεντρα \rm H_1, H_2, H_3, H_4 των τριγώνων \rm EA\Delta, \rm EB\Gamma, \rm ZAB, \rm Z\Gamma\Delta.

## Ιδιότητες

* Η ευθεία Σίμσον ενός πλήρους τετραπλεύρου \rm AB\Gamma\Delta EZ είναι παράλληλη της ευθείας Aubert. 

## Δείτε επίσης
* Πλήρες τετράπλευρο
* Ευθεία Σίμσον (τετράπλευρο)

## Παραπομπές


Κατηγορία:Ευθείες
Κατηγορία:Τετράπλευρα
Bleach (άλμπουμ, Nirvana)

Το ***Bleach*** είναι το πρώτο στούντιο άλμπουμ του Αμερικανικού ροκ συγκροτήματος Nirvana. Μετά από τη κυκλοφορία του πρώτου τους single, «Love Buzz» τον Νοέμβριο του 1988, το συγκρότημα έκανε πρόβες για δύο με τρεις εβδομάδες για την προετοιμασία της ηχογράφησης του άλμπουμ. Οι κύριες συνεδριάσεις για το *Bleach* έλαβαν χώρα στο Reciprocal Recording στο Σιάτλ της Ουάσινγκτον από τον Δεκέμβριο του 1988 μέχρι τον Ιανουάριο του 1989. Το άλμπουμ κυκλοφόρησε στις 15 Ιουνίου 1989 από τις Sub Pop, το μόνο άλμπουμ του συγκροτήματος που κυκλοφόρησε από τη συγκεκριμένη δισκογραφική και το μόνο με τον ντράμερ Τσαντ Κάνινγκ.

Το *Bleach* δεν εμφανίστηκε σε κανένα chart όταν κυκλοφόρησε, αλλά έλαβε θετικά σχόλια από τους κριτικούς. Όταν επανακυκλοφόρησε παγκοσμίως από τις Geffen Records το 1992 μετά από την επιτυχία του δεύτερου άλμπουμ των Nirvana, *[[Nevermind]]* (1991), έφτασε μέχρι την 89η θέση στο *Billboard* 200, την 33η στα chart των άλμπουμ στο Ηνωμένο Βασίλειο και τη 34η στα chart των άλμπουμ στην Αυστραλία. Το 2009, οι Sub Pop κυκλοφόρησαν μια εκδοχή 20ης επετείου του *Bleach* που περιλαμβάνει μια ζωντανή ηχογράφηση από μια συναυλία των Nirvana το 1990 στο Πόρτλαντ του Όρεγκον ως μπόνους περιεχόμενο.

Πριν τη κυκλοφορία του *Nevermind*, το *Bleach* είχε πουλήσει 40.000 αντίτυπα στη Βόρεια Αμερική, ενώ σήμερα έχει πουλήσει πάνω από 1.9 εκατομμύρια μόνο στις Ηνωμένες Πολιτείες, με αποτέλεσμα να γίνει το άλμπουμ των Sub Pop με τις περισσότερες πωλήσεις. Ο θάνατος του frontman του συγκροτήματος Κερτ Κομπέιν τον Απρίλιο του 1994 επίσης οδήγησε στην επαναφορά της δημοτικότητας του άλμπουμ, με αποτέλεσμα να φτάσει την πρώτη θέση στο chart των Κορυφαίων Άλμπουμ Καταλόγου Ποπ. Τον Απρίλιο του 2019, το *[[Rolling Stone]]* κατέταξε το *Bleach* στη 13η θέση των «50 Καλύτερων Grunge Άλμπουμ».

## Λίστα κομματιών

## Παραπομπές


## Εξωτερικοί σύνδεσμοι

* ''Bleach'' στο Discdogs

Κατηγορία:Άλμπουμ του 1989
Κατηγορία:Δισκογραφία των Nirvana
Θεώρημα Ρουθ

Στην γεωμετρία, το **θεώρημα Ρουθ** (αναφέρεται και ως **θεώρημα Routh**) είναι ένας τύπος για το εμβαδόν του τριγώνου που σχηματίζουν τα σημεία τομής τριών σεβιανών σε ένα τρίγωνο.

Πιο συγκεκριμένα, σε ένα τρίγωνο \rm AB\Gamma όπου \rm AA', BB', \Gamma\Gamma' είναι σεβιανές του, και \rm \Delta, E, Z τα σημεία τομής τους, ισχύει ότι 
:{\rm E}_{\rm \Delta EZ} = \frac{(xyz - 1)^2}{(xy + y + 1)(yz + z + 1)(zx + x + 1)} \cdot {\rm E}_{\rm AB\Gamma},
όπου \tfrac{\rm \Gamma A'}{\rm BA'} = x, \tfrac{\rm AB'}{\rm \Gamma B'} = y, and \tfrac{\rm B\Gamma'}{\rm A\Gamma'} = z.

Το θεώρημα παίρνει το όνομά του από τον Έντουαρντ Ρουθ που το ανέφερε στο βιβλίο του.

## Ειδικές περιπτώσεις
* (**[[Θεώρημα Τσέβα]]**) Οι τρεις σεβιανές διέρχονται από το ίδιο σημείο ανν {\rm E}_{\rm \Delta EZ} = 0 ανν xyz = 1. Η τελευταία συνθήκη είναι ισοδύναμη με
::\frac{\rm \Gamma A'}{\rm BA'} \cdot \frac{\rm AB'}{\rm \Gamma B'} \cdot \frac{\rm B\Gamma'}{\rm A\Gamma'} = 1,
:που είναι η σχέση στο θεώρημα Τσέβα.
* (**Τρίγωνο Φάινμαν**) Σε κάθε τρίγωνο \rm AB\Gamma όταν x = y = z = 1/2, το εμβαδόν του εσωτερικού τριγώνου είναι το 1/7 του αρχικού.

## Δείτε επίσης
* Σεβιανή
* Θεώρημα Τσέβα

## Περαιτέρω ανάγνωση

### Εξωτερικοί σύνδεσμοι
* Διαδραστική εφαρμογή του θεωρήματος Ρουθ στο The Wolfram Demonstrations Project. 
* Θεώρημα Ρουθ με εξωτερικό γινόμενο στο MathPages.
* Θεώρημα Ρουθ στο Cut The Knot.

### Ξενόγλωσσα άρθρα
* 
* 
* 

## Παραπομπές


Κατηγορία:Τρίγωνα
Μητροπολιτικό Μέγαρο Νιγρίτας

Το **Μητροπολιτικό Μέγαρο Νιγρίτας** είναι επισκοπικό μέγαρο της Ιεράς Μητρόπολης Σερρών και Νιγρίτης που βρίσκεται στην κωμόπολη της Νιγρίτας, στον δήμο Βισαλτίας. Το επισκοπείο, ευρισκόμενο στην έδρα της Αρχιερατικής Περιφέρειας Νιγρίτας, αποτελεί την δεύτερη έδρα της μητροπόλεως. Το κτήριο του επισκοπείου είναι, μαζί με το θύρωμα του μανδρότειχου χαρακτηρισμένο από την δεκαετία του '90 ως ιστορικό διατηρητέο μνημείο, «*διότι είναι σημαντικό σημείο αναφοράς για την ιστορία της πόλης της Νιγρίτας, αλλά και της εξέλιξης του βορειοελλαδικού χώρου μετά τον Ελληνοβουλγαρικό πόλεμο*».

## Παραπομπές


Μητροπολιτικό Μέγαρο Νιγρίτας
Μητροπολιτικό Μέγαρο Νιγρίτας
Μαρία Δωροθέα Κέττλερ

μικρογραφία|Το Σλος Φρήντριχσφελντε.

Η **Μαρία Δωροθέα**, γερμ.: *Marie Dorothea Kettler*, γνωστή και ως *Mαρία της Κουρλάνδης* (Γιέλγκαβα, 6 Φεβρουαρίου 1684 - Βερολίνο, 8 Φεβρουαρίου 1743) από τον Οίκο των Κέττλερ, ήταν κόρη του Φρειδερίκου Καζιμίρ (1650 - 1698) δούκα της Κουρλάνδης από το 1682 έως το 1698 και της Σοφίας Αμαλίας του Νάσαου-Ζήγκεν (1650 - 1688).

## Βιογραφία
Η μητέρα της ήταν κόρη του Ερρίκου Β΄ κόμη του Νάσσαου-Ζήγκεν ( 1611 - 1652 ) και της Μαρίας Μαγδαληνής του Λίμπουργκ-Στίρουμ και του Μπρόνκχορστ (1632 - 1707).

## Οικογένεια
Παντρεύτηκε τον Αλβέρτο Φρειδερίκο μάργραβο του Βραδεμβούργου-Σβετ στις 31 Οκτωβρίου 1703 (Βερολίνο, 24 Ιανουαρίου 1672 - Σλος Φρήντριχσφελντε, 21 Ιουνίου 1731), που ήταν από το 1696 έως το 1731 μάγιστρος του τάγματος των Ιωαννιτών. Ήταν γιος του Φρειδερίκου Γουλιέλμου εκλέκτορα του Βρανδεμβούργου και της δεύτερης συζύγου του Δωροθέας του Σ.Χ.Σ.Γλύξμπουργκ. Από τον γάμο της γεννήθηκαν τα ακόλουθα παιδιά:
* Φρειδερίκος (1704 - 1707), απεβ. 3 ετών.
* Κάρολος Φρειδερίκος Αλβέρτος (Βερολίνο, 10 Ιουνίου 1705 - Μπρεσλάου, 22 Ιουνίου 1762) από το 1731 έως το 1762 μάγιστρος του τάγματος των Ιωαννιτών. Αρραβωνιάστηκε τη Mαρία Αμαλία της Έσσης-Κάσσελ (1721 - 1744) το 1744, αλλά απεβίωσε την ίδια χρονιά. Ήταν κόρη του Γουλιέλμου Η΄ λαντγκράβου της Έσσης-Κάσσελ (1682 - 1760). Στη συνέχεια είχε σχέση με τη Δωροθέα Ρεγκίνα Βούτερ, με την οποία απέκτησε μια κόρη. Για τις προσπάθειές της, ανταμείφθηκε με τον ευγενή τίτλο *κυρία του Κάρλοβιτς* στις 14 Ιανουαρίου 1744.
* Άννα Σοφία Καρλόττα (1706 - 1751). Παντρεύτηκε τον χήρο Γουλιέλμο Ερρίκο δούκα της Σαξονίας-Άιζεναχ το 1723 (Όρανζεβουντ, 10 Νοεμβρίου 1691 - Άιζεναχ, 26 Ιουλίου 1741). Από τον γάμο της δεν γεννήθηκαν παιδιά.
* Λουίζα Βιλελμίνη (1709 - 1726), απεβ. 17 ετών.
* Φρειδερίκος (13 Αυγούστου 1710 - Mόλβιτς, 10 Απριλίου 1741), σκοτώθηκε στη μάχη του Mόλβιτς. Από το 1737 ήταν ιππότης του τάγματος των Ιωαννιτών.
* Aλμπερτίνα (1712 - 1750). Παντρεύτηκε τον Βίκτωρα Β΄ Φρειδερίκο (Μπέρνμπουργκ, 20 Σεπτεμβρίου 1700 - Μπέρνμπουργκ, 18 Μαΐου 1765) στις 22 Μαΐου 1733 στο Πότσνταμ. Το 1721 διαδέχθηκε τον μακαριστό πατέρα του Κάρολο Φρειδερίκο, ως πρίγκιπας του Άνχαλτ-Μπέρνμπουργκ.
* Φρειδερίκος Γουλιέλμος (1714 - 1744), σκοτώθηκε κατά την πολιορκία της Πράγας το 1744. Ενταφιάστηκε στην κρύπτη των Χοεντσόλερν, στον καθεδρικό ναό του Βερολίνου.

## Παραπομπές


## Εξωτερικοί σύνδεσμοι
* 

Κατηγορία:Οίκος των Κέττλερ
Βρυσούλες Αρκαδίας

Οι **Βρυσούλες** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Οι Βρυσούλες βρίσκονται σε απόσταση 4 χλμ. Ν.-ΝΑ. από το κέντρο της Μεγαλόπολης και σε υψόμετρο 420 μέτρα, ανάμεσα στην Ε.Ο. Τρίπολης - Καλαμάτας (Δ.) και τον Α/Δ Τρίπολης - Καλαμάτας (Α.). Ενοριακή εκκλησία του χωριού είναι η Κοίμηση της Θεοτόκου. Στην Εκστρατεία του Μοριά καταγράφεται με την ονομασία *Αλήαγα* (*Aliaga*) να υπάγεται διοικητικά στην επαρχία Λεονταρίου (*Léondari*) → Τμήμα Κάμπων (*Cambi*)  και πληθυσμό 9 οικογένειες (συνολικά 42 άτομα) ενώ αργότερα στο "Αρχείον Ιωάννου Καποδίστρια" ως *Αλίαγα* με 7 οικογένειες (συνολικά 32).

Μετά την ολοκλήρωση της Επανάστασης του 1821 αναφέρονται επίσημα, με την παλιά ονομασία της ως *Αλήαγα*, το 1835 να προσαρτάται στον τότε δήμο Θειούντος (Θειουντίας) και το 1927 να μετονομάζονται σε Βρυσούλαι. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τα Περιβόλια αποτελούν την κοινότητα Περιβολίων, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 27 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Πανελλήνιοι σκοπευτικοί αγώνες 1905

Οι **Πανελλήνιοι σκοπευτικοί αγώνες 1905** ήταν διοργάνωση των Πανελλήνιων σκοπευτικών αγώνων, που διεξήχθη υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.) και οργανώθηκε από την Πανελλήνια Σκοπευτική Εταιρία. Η διοργάνωση πραγματοποιήθηκε στο Εθνικό Σκοπευτήριο Καλλιθέας μεταξύ 21 και 22 Απριλίου του 1905. Διεξήχθησαν 5 ατομικά αγωνίσματα. Στους νικητές απονεμήθηκαν έπαθλα, μετάλλια και διπλώματα. Η απονομή των βραβείων στου νικητές έγινε την τελευταία μέρα των Πανελλήνιων αγώνων στίβου, στις 24 Απριλίου.

## Κάτοχοι μεταλλίων

## Παραπομπές


1905
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1905
Βουτσαράς Αρκαδίας

Ο **Βουτσαράς** είναι οικισμός της Αρκαδίας στον Δήμο Μεγαλόπολης. 

## Γεωγραφικά - ιστορικά στοιχεία
Ο Βουτσαράς βρίσκεται προς τα όρια με την Λακωνία σε υψόμετρο 540 μέτρα. Απέχει περίπου 15 χλμ. Ν.-ΝΑ. από την Μεγαλόπολη (έδρα του δήμου), 36 χλμ. ΝΔ. από την Τρίπολη και 41 χλμ. ΒΔ. από την Σπάρτη. Αξιοθέατα θεωρούνται το κοντινό δάσος με τις βαλανιδιές, η πεζοπορική διαδρομή προς τα Καλιβέϊκα πηγάδια και η τοποθεσία "Ψηληράχη" και το "Αλώνι του Σινάπι" με πανοραμική θέα προς όλα τα σημεία του ορίζοντα. 

Στην ευρύτερη περιοχή βρισκόταν η αρχαία Μαλέα ή Μηδέα ή Μηλέα, μια από τις σημαντικότερες πόλεις της αρχαίας Αιγύτιδας που συνέβαλε στον πολιτισμό της Μεγάλης Πόλεως (371-361 π.Χ.) και έκτοτε διαλύθηκε. Μέχρι σήμερα υπάρχουν στο χωριό τοπωνύμια που παραπέμπουν στην αρχαία Μηλέα, όπως Μάλι Κάμπος, δηλαδή κάμπος της Μαλέας, Μηλοκατάραχα (καταράχια της Μηλέας) και άλλα. 

Το χωριό αναφέρεται από την Ενετοκρατία (1700) με την ονομασία *Ζαιΐμι* ενώ η σημερινή του ονομασία  παραπέμπει στον Λάκωνα φεουδάρχη Δοξαπατρή Βουτσαρά, ο οποίος, σύμφωνα με την τοπική παράδοση διατηρούσε πύργο στο παλαιό χωριό που βρισκόταν δυτικότερα στην τοποθεσία "Παλιοχώρια". 

## Διοικητικά - πληθυσμιακά στοιχεία
Μετά την ολοκλήρωση της Επανάστασης του 1821 αναφέρονται επίσημα, με την παλιά ονομασία της ως *Ζαΐμι*, το 1835 να προσαρτάται στον τότε δήμο Θειούντος (Θειουντίας) και το 1913 να ορίζεται έδρα της ομώνυμης νεοϊδρυθείσας κοινότητας. Το 1918 μετονομάστηκε σε Βουτσαράς. Σύμφωνα με το πρόγραμμα Καλλικράτης και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Φαλαισίας του Δήμου Μεγαλόπολης και σύμφωνα με την απογραφή 2021 απογράφησαν 42 κάτοικοι. 

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Γαβριά Αρκαδίας

Η **Γαβριά** είναι μικρός οικισμός της Αρκαδίας στον Δήμο Μεγαλόπολης.

## Γενικά στοιχεία
Η Γαβριά βρίσκεται σε απόσταση περίπου 10 χλμ. νότια από το κέντρο της Μεγαλόπολης και 2 χλμ. βορειοδυτικά από το Λεοντάρι, σε υψόμετρο 460 μέτρα. Αξιοθέατο είναι η Γαβριδοκοτσιριδέικη Παναγιά σε περιοχή γεμάτη πλατάνια. Στην Εκστρατεία του Μοριά καταγράφεται με την ονομασία *Gavria* στην επαρχία Λεονταρίου (*Léondari*) → Τμήμα Κάμπου (*Section de Kambos*) να έχει πληθυσμό 8 οικογένειες (συνολικά 27 άτομα) ενώ αργότερα στο "Αρχείον Ιωάννου Καποδίστρια" ως *Ταυρία* πάλι με 8 οικογένειες (27 άτομα). 

Μετά την ολοκλήρωση της Επανάστασης του 1821 αναφέρεται επίσημα, με την παλιά ονομασία της ως *Γαυριά*, το 1835 να προσαρτάται στον τότε δήμο Φαλαισίας. Το 1940 μετονομάστηκε σε Γαβριά. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Λεοντάρι, τα Καλύβια, την Καμαρίτσα και το Κοτσιρίδι αποτελούν την κοινότητα Λεονταρίου, που ανήκει στη Δημοτική Ενότητα Φαλαισίας του Δήμου Μεγαλόπολης και σύμφωνα με την απογραφή 2021 απογράφησαν 6 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Θάνος Τορέγας

Αεροπόρος που πολέμησε στον Β' Παγκόσμιο Πόλεμο, και ποιητής, από τον Πύργο Ηλείας. Γεννήθηκε στο Βούναργο Ηλείας, και εισήχθη στην Σχολή Ικάρων το 1935. Πολέμησε κατά την διάρκεια του Ελληνοϊταλικού Πολέμου (1940-1941), ακολούθως υπηρέτησε στην Μέση Ανατολή, και μεταπολεμικά, ως Διοικητής της 116 Πτέρυγας Μάχης, με έδρα το Αεροδρόμιο του Αράξου. Δημοσίευσε τις ποιητικές συλλογές Ἀγγέλλειν (1984), Χορικό σέ τρείς στάσεις (1987), Ανεμόσκαλα (1988), Επιγράμματα (1996).

## Παραπομπές
Χάποελ Τελ Αβίβ (καλαθοσφαίριση ανδρών)

Η **Χάποελ Τελ Αβίβ Μ.Κ.** () είναι ισραηλινός επαγγελματικός σύλλογος καλαθοσφαίρισης, που εδρεύει στο Τελ Αβίβ. Ιστορικά, είναι η δεύτερη πιο επιτυχημένη ομάδα στην ισραηλινή καλαθοσφαίριση με πέντε εθνικά πρωταθλήματα. Ο σύλλογος ιδρύθηκε το 1935 και συμμετέχει στην Πρέμιερ Λιγκ Ισραήλ και στην Ευρωλίγκα.

## Ιστορία
Η Χάποελ Τελ Αβίβ ιδρύθηκε το 1935, ως μέρος του τμήματος του Τελ Αβίβ του αθλητικού συνεταιρισμού «Χαπόελ», του αθλητικού τμήματος του συνδικάτου *Histadrut* (Νέα Γενική Εργατική Ομοσπονδία), το οποίο ήταν σοσιαλιστικό και αποτελούμενο κυρίως από Ασκενάζι. Τα 15 χρόνια μετά την ίδρυση του Πρωταθλήματος Ισραήλ το 1954 ήταν η χρυσή εποχή στην ιστορία του συλλόγου. Κατά τη διάρκεια αυτής της περιόδου, κέρδισε τα περισσότερα τρόπαια του. Ωστόσο, από τότε η ομάδα δεν έχει επαναλάβει την προηγούμενη επιτυχία της και έχει παρακολουθήσει τον ανταγωνιστή της πόλης, την Μακάμπι Τελ Αβίβ, να τη νικά συνεχώς στη διεκδίκηση για τρόπαια και στην ευρωπαϊκή δόξα.

## Διακρίσεις

### Εγχώριες
**[[Πρωτάθλημα καλαθοσφαίρισης Ισραήλ|Πρωτάθλημα Ισραήλ]]**

* **Πρωταθλήτρια (5)**: 1959–60, 1960–61, 1964–65, 1965–66, 1968–69
* *Δεύτερη θέση (22)*: 1956–57, 1957–58, 1958–59, 1962–63, 1963–64, 1966–67, 1967–68, 1969–70, 1970–71, 1978–79, 1979–80, 1984–85, 1986–87, 1987–88, 1988–89, 1991–92, 1992–93, 1993–94, 2003–04, 2004–05, 2022–23, 2023–24

**Κύπελλο Ισραήλ**

* **Κυπελλούχος (4)**: 1961–62, 1968–69, 1983–84, 1992–93
* *Φιναλίστ (13):* 1955–56, 1957–58, 1962–63, 1963–64, 1964–65, 1965–66, 1969–70, 1975–76, 1976–77, 1977–78, 1982–83, 1993–94, 2022

**Β΄ Κατηγορία Ισραήλ**

* **Πρωταθλήτρια** **(3):** 1998, 2002, 2012
**Σούπερ Καπ Ισραήλ**

* *Φιναλίστ(1):* 2022

### Ευρωπαϊκές

*'''Γιούροκαπ'''

: **Νικητές (1):** 2024–25

* **[[Κύπελλο Κόρατς]]**

: *Ημιτελικά (2)*: 1979–80, 1987–88

* **[[EuroChallenge]]**

: *Ημιτελικά (1) *: 2003–04

#### Περιφερειακές διοργανώσεις

* **[[Βαλκανική Λίγκα Καλαθοσφαίρισης|Βαλκανική Λίγκα]]**

: Φάιναλ Φορ: 2012

## Παραπομπές


## Εξωτερικοί σύνδεσμοι

* Επίσημος ιστότοπος (εβραϊκά)
* Hapoel Tel Aviv  Αρχειοθετημένο 2011-09-28 στο Wayback Machine

καλαθοσφαιριση
Κατηγορία:Ισραηλινοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1935
Κατηγορία:Σύλλογοι της Ευρωλίγκα ανδρών
Σταθμός Δικαστήρια (Μετρό Αθήνας)

Ο **Σταθμός Δικαστήρια** είναι ένας από τους σταθμούς του Μετρό της Αθήνας στο Πεδίον του Άρεως, μαζί με την Αλεξάνδρας. Ο σταθμός θα εγκαινιαστεί και θα παραδοθεί στο κοινό το 2030 μαζί με τους άλλους σταθμούς της φάσης Α της Γραμμής 4.

Ο **Σταθμός Δικαστήρια** χωροθετείται στα δυτικά του συμπλέγματος των πρώην κτιρίων της σχολής Ευελεπίδων (κτήρια) Δικαστηρίων στον Δήμο Αθηναίων, στη συμβολή των οδών Ευελπίδων και Μουστοξύδη.

## Παραπομπές


Δικαστηρια
Θεώρημα Τόμσεν

Στην γεωμετρία, το **θεώρημα Τόμσεν** (αναφέρεται και ως **θεώρημα Thomsen**) λέει ότι σε ένα τρίγωνο \rm AB\Gamma ξεκινώντας από ένα σημείο \rm P_1 της \rm B\Gamma και θεωρώντας τα σημεία
* \rm P_2 της \rm AB ώστε \rm P_1P_2 \parallel \Gamma A,
* \rm P_3 της \rm \Gamma A ώστε \rm P_2P_3 \parallel B\Gamma,
* \rm P_4 της \rm B\Gamma ώστε \rm P_3P_4 \parallel AB,
* \rm P_5 της \rm AB ώστε \rm P_4P_5 \parallel \Gamma A,
* \rm P_6 της \rm \Gamma A ώστε \rm P_5P_6 \parallel B\Gamma,
* \rm P_7 της \rm B\Gamma ώστε \rm P_6P_7 \parallel AB,
τότε \rm P_7 = P_1, δηλαδή μετά από έξι βήματα της διαδικασίας επανερχόμαστε στο αρχικό σημείο.

Το θεώρημα παίρνει το όνομά του από τον Γερμανό μαθηματικό Γκέρχαρντ Τόμσεν.

## Απόδειξη

## Δείτε επίσης
* Εξάγωνο Τάκερ
* Κύκλος Τάκερ

## Εξωτερικοί σύνδεσμοι
* Διαδραστική εφαρμογή στο Wolfram Demonstrations Project.
* Θεώρημα Τόμσεν στο MathWorld.

## Παραπομπές


Κατηγορία:Τρίγωνα
Κατηγορία:Θεωρήματα στη Γεωμετρία
Σταθμός Άλσος Βεΐκου (Μετρό Αθήνας)

Ο **Σταθμός Άλσος Βεΐκου** είναι ένας από τους σταθμούς του Μετρό της Αθήνας στο Γαλάτσι, μαζί με το Γαλάτσι και τον Ελικώνα επί της γραμμής 4. Ο σταθμός θα εγκαινιαστεί και θα παραδοθεί στο κοινό το 2030 μαζί με τους άλλους σταθμούς της φάσης Α της Γραμμής 4.

Ο **Σταθμός Άλσος Βεΐκου** χωροθετείται στη συμβολή της Λεωφ. Ομορφοκκλησιάς (Βεΐκου) με την οδό Τράλλεων στον Δήμο Γαλατσίου.

Μέχρι τον Νοέμβριο του 2005 η ονομασία του σταθμού ήταν Τράλλεων.

## Παραπομπές


Αλσος Βεικου
ΖΛ Μπουρ Μπασκέτ

Η **Ζενές Λαΐκ ντε Μπουρ-αν-Μπρες** (), γνωστή κοινώς ως **ΖΛ Μπουρ Μπασκέτ** (*JL Bourg Basket*) ή απλά **Μπουρ**, είναι γαλλικός σύλλογος καλαθοσφαίρισης, που εδρεύει στο Μπουρ-αν-Μπρες. Συμμετέχει στην LNB Élite, την κορυφαία κατηγορία της χώρας. Η έδρα της είναι η Ekinox, χωρητικότητας 3.548 θεατών.

Η Μπουρ έχει εκπροσωπήσει τη Γαλλία σε ευρωπαϊκές διοργανώσεις, συμπεριλαμβανομένου του EuroCup.

## Ιστορία
Ο σύλλογος ιδρύθηκε επίσημα το 1910 από τον Ανρί Μαμέ, ο οποίος έγινε επίσης ο πρώτος πρόεδρος της ΖΛ Μπουρ. Το 1956, η ομάδα κέρδισε τον πρώτο της τίτλο, όταν κέρδισε το περιφερειακό πρωτάθλημα του Αιν.

Η ομάδα εντάχθηκε σε επαγγελματική διοργάνωση το 1996 όταν εντάχθηκε στο LNB Pro B, την δεύτερη εθνική κατηγορία.

Το 2014, η Μπουρ ξεκίνησε να χρησιμοποιεί τη νέα έδρα της, την αρένα Ekinox, η οποία αντικατέστησε την Σαλ ντε Σπορ. Εκείνο το έτος, η ομάδα προβιβάστηκε επίσης στην Pro A, αφού κέρδισε τα πλέι οφ της Pro B. Υποβιβάστηκε στο τέλος της σεζόν 2014-15.

Στη σεζόν 2019-20, η Μπουρ ήταν στην 5η θέση μέχρι που η σεζόν ακυρώθηκε λόγω της πανδημίας COVID-19. Στη σεζόν 2020-21, η Μπουρ έκανε το ευρωπαϊκό ντεμπούτο της, συμμετέχοντας στο EuroCup.

Κατά τη διάρκεια της σεζόν 2023-24, η Μπουρ είχε την πρώτη επιλογή του NBA Ντραφτ 2024, Ζακαρί Ρισασέ, στο ρόστερ της. Στο EuroCup, η Μπουρ είχε την πιο επιτυχημένη ευρωπαϊκή σεζόν στην ιστορία του συλλόγου, αφού έφτασε στον τελικό μετά από νίκη με 2-1 στη σειρά των ημιτελικών εναντίον της Μπεσίκτας. Στην σειρά των τελικών, έχασε από την Παρί Μπασκετμπόλ με 2-0.

## Διακρίσεις
δεξιά|μικρογραφία|200x200εσ|Εντός έδρας αγώνα της Μπουρ στο Ekinox.
### Εγχώριες διοργανώσεις

* **[[Σεμαίν ντεζ Ας]]**

: Φιναλίστ: 2006, 2019, 2023

* **[[LNB Pro B|Pro B]]**

: **Πρωταθλητές:** 2016-17

* **Κύπελλο Pro B**

: **Νικητές:** 2016

### Ευρωπαϊκές διοργανώσεις

* **[[EuroCup Basketball|EuroCup]]**

: Φιναλίστ (1): 2024

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1910
Κλαίουσα ιτιά

Η **κλαίουσα ιτιά** (*Salix babylonica*) είναι είδος ιτιάς, γηγενής σε ξηρές περιοχές της βόρειας Κίνας, της Κορέας, της Μογγολίας, της Ιαπωνίας και της Σιβηρίας, αλλά καλλιεργείται για χιλιετίες αλλού στην Ασία, καθώς ήταν εμπορεύσιμη κατά μήκος του Δρόμου του Μεταξιού προς τη νοτιοδυτική Ασία και την Ευρώπη.

## Περιγραφή
Η κλαίουσα ιτιά είναι μεσαίου έως μεγάλου μεγέθους φυλλοβόλο δέντρο, που φτάνει σε ύψος μέχρι τα 20-25 μέτρα. Αναπτύσσεται γρήγορα, αλλά έχει σύντομη διάρκεια ζωής, μεταξύ 40 και 75 ετών. Οι βλαστοί έχουν χρώμα κίτρινο-καφέ, με μικρά μπουμπούκια. Τα φύλλα είναι εναλλασσόμενα και σπειροειδές, στενά, ανοιχτά πράσινα, μήκους 4-16 εκ. και πλάτους 0,5-2 εκ., με λεπτά οδοντωτά περιθώρια και μακριές οξείες μύτες. Γίνονται χρυσό-κίτρινα το φθινόπωρο. Οι ανθοί είναι διαταγμένοι σε ίουλους που παράγονται νωρίς την άνοιξη. Είναι δίοικοι, με τους αρσενικούς και τους θηλυκούς ίουλους σε ξεχωριστά δέντρα.
Αρχείο:Saule_pleureur_chaton.jpg|Αρσενικό φύλλο του *Salix babylonica.*
Αρχείο:Willow_Salix_babylonica.jpg|Κρεμαστά κλαδιά του *Salix babylonica.*
Αρχείο:Salix_babylonica2.jpg|Κορμός του *Salix babylonica.*
Αρχείο:SalixBabylonicaLeaf.jpg|Φύλλα του *Salix babylonica.*


## Παραπομπές


## Περαιτέρω ανάγνωση
* *Flora of China:* 

Κατηγορία:Χλωρίδα της Ιαπωνίας
Κατηγορία:Χλωρίδα της Κίνας
Κατηγορία:Χλωρίδα της Κορέας
Κατηγορία:Χλωρίδα της Μογγολίας
Κατηγορία:Χλωρίδα της Ρωσίας
Κατηγορία:Δέντρα της Ρωσίας
Κατηγορία:Καλλωπιστικά δέντρα
Πρώτος κύκλος Λεμουάν

Στην γεωμετρία, ο **πρώτος κύκλος Λεμουάν** ή απλά **κύκλος Λεμουάν** (αναφέρεται και ως **κύκλος Lemoine**) ενός τριγώνου, είναι ο κύκλος που διέρχεται από τα σημεία τομής των παραλλήλων που άγονται από το σημείο Λεμουάν προς τις πλευρές του τριγώνου.

Πιο συγκεκριμένα, σε ένα τρίγωνο \rm AB\Gamma με σημείο Λεμουάν \rm K, θεωρούμε τις παράλληλες ευθείες που διέρχονται από το \rm K προς τις πλευρές του τριγώνου και τέμνουν τις άλλες δύο πλευρές στα σημεία \rm A_1, A_2, B_1, B_2, \Gamma_1, \Gamma_2. Τότε, τα σημεία αυτά ανήκουν στον ίδιο κύκλο που λέγεται κύκλος Λεμουάν. 

Ο κύκλος παίρνει το όνομά του από τον Γάλλο μαθηματικό Εμίλ Λεμουάν.

## Ιδιότητες
* Το κέντρο του δεύτερου κύκλου Λεμουάν είναι το μέσο του ευθυγράμμου τμήματος που συνδέει το σημείο Λεμουάν και το κέντρο του κύκλου Όιλερ.
* Τα ευθύγραμμα τμήματα \rm A_1\Gamma_2 = B_1\Gamma_2 = \Gamma_1A_2.

## Εξωτερικοί σύνδεσμοι
* Πρώτος κύκλος Λεμουάν στο MathWorld.
* Πρώτος κύκλος Λεμουάν στο Wolfram demonstrations project.
* Διαδραστική εφαρμογή στο Geogebra.

## Δείτε επίσης
* Δεύτερος κύκλος Λεμουάν
* Κύκλος Tucker

## Παραπομπές


Κατηγορία:Κέντρα τριγώνου
Κατηγορία:Τρίγωνα
Άντονι Γκόρντον

Ο **Άντονι Μάικλ Γκόρντον** (γενν. 24 Φεβρουαρίου 2001) είναι Άγγλος επαγγελματίας ποδοσφαιριστής που αγωνίζεται ως πλάγιος μέσος για τη Νιούκαστλ Γιουνάιτεντ και για την εθνική ομάδα της Αγγλίας.

Ξεκίνησε την καριέρα του στην Έβερτον, όπου έκανε το ντεμπούτο του το 2017 και έδειξε σταθερή εξέλιξη, σκοράροντας τα πρώτα του γκολ το 2022. Το 2021 αγωνίστηκε δανεικός στην Πρέστον, ενώ τον Ιανουάριο του 2023 μεταγράφηκε στην Νιούκαστλ με κόστος 40 εκατομμύρια λίρες. Στην Νιούκαστλ καθιερώθηκε ως βασικός, σημείωσε σημαντικά γκολ και αναδείχθηκε Παίκτης της Χρονιάς τη σεζόν 2023–24.

Ο Γκόρντον έχει συμμετάσχει σε όλες τις ηλικιακές κατηγορίες της Αγγλίας, ενώ το 2023 κατέκτησε το Ευρωπαϊκό Πρωτάθλημα Κ-21 ως Παίκτης του Τουρνουά. Το 2024 έκανε το ντεμπούτο του με την ανδρική ομάδα και πέτυχε το πρώτο του γκολ σε νίκη επί της Ιρλανδίας.

## Παραπομπές


Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Έβερτον
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Ευρωπαϊκού Πρωταθλήματος 2024